CELEX: 32021R0807
Language: hr
Date: 2021-03-10 00:00:00
Title: Delegirana uredba Komisije (EU) 2021/807 оd 10. ožujka 2021. o izmjeni Uredbe (EU) br. 528/2012 Europskog parlamenta i Vijeća radi uvrštavanja kalijeva sorbata kao aktivne tvari u njezin Prilog I. (Tekst značajan za EGP)

21.5.2021   
               
               
                  HR
               
               
                  Službeni list Europske unije
               
               
                  L 180/81
               
            
         DELEGIRANA UREDBA KOMISIJE (EU) 2021/807
         оd 10. ožujka 2021.
         o izmjeni Uredbe (EU) br. 528/2012 Europskog parlamenta i Vijeća radi uvrštavanja kalijeva sorbata kao aktivne tvari u njezin Prilog I.
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 528/2012 Europskog parlamenta i Vijeća od 22. svibnja 2012. o stavljanju na raspolaganje na tržištu i uporabi biocidnih proizvoda (1), a posebno njezin članak 28. stavak 1.,
         budući da:
         
                     (1)
                  
                  
                     Kalijev (E,E)-heksa-2,4-dienoat (kalijev sorbat) ocijenjen je kao postojeća aktivna tvar uključena u program rada za sustavni pregled svih postojećih aktivnih tvari iz članka 89. stavka 1. Uredbe (EU) br. 528/2012 koji se provodi u skladu s Delegiranom uredbom Komisije (EU) br. 1062/2014 (2).
                  
               
                     (2)
                  
                  
                     U skladu s člankom 7. stavkom 2. Delegirane uredbe (EU) br. 1062/2014 Odbor za biocidne proizvode (3) donio je 4. prosinca 2014. mišljenje Europske agencije za kemikalije („Agencija”), uzimajući u obzir zaključke nadležnog ocjenjivačkog tijela. Budući da je ocjenjivanje nadležnog tijela dovršeno 20. listopada 2010., zahtjev za odobrenje kalijeva sorbata ispitan je u skladu s Direktivom 98/8/EZ Europskog parlamenta i Vijeća (4), kako je predviđeno člankom 90. stavkom 2. Uredbe (EU) br. 528/2012, te je Agencija u svojem mišljenju zaključila da se može očekivati da će biocidni proizvodi vrste 8 koji sadržavaju kalijev sorbat ispuniti zahtjeve iz članka 5. Direktive 98/8/EZ.
                  
               
                     (3)
                  
                  
                     Kalijev sorbat stoga je Provedbenom uredbom Komisije (EU) 2015/1729 (5) odobren kao aktivna tvar za uporabu u biocidnim proizvodima vrste 8.
                  
               
                     (4)
                  
                  
                     Kalijev sorbat i dalje je uključen u program rada za sustavni pregled svih postojećih aktivnih tvari za njegovu uporabu u biocidnim proizvodima vrste 6.
                  
               
                     (5)
                  
                  
                     U mišljenju od 4. prosinca 2014. Agencija je zaključila i da kalijev sorbat ispunjuje kriterije za uvrštenje u Prilog I. Uredbi (EU) br. 528/2012.
                  
               
                     (6)
                  
                  
                     Uzimajući u obzir mišljenje Agencije kalijev sorbat primjereno je uvrstiti u Prilog I. Uredbi (EU) br. 528/2012. Budući da je kalijev sorbat ocijenjen na temelju dokumentacije o aktivnoj tvari koja je prihvaćena u skladu s člankom 11. stavkom 1. Direktive 98/8/EZ, kalijev sorbat trebalo bi uvrstiti u kategoriju 6. Priloga I. Uredbi (EU) br. 528/2012.
                  
               
                     (7)
                  
                  
                     Članak 89. stavak 3. Uredbe (EU) br. 528/2012 sadržava prijelazne mjere koje se primjenjuju ako je postojeća aktivna tvar uključena u program rada za sustavni pregled postojećih aktivnih tvari odobrena u skladu s tom uredbom. Kada je riječ o kalijevu sorbatu za vrstu proizvoda 6, datum odobrenja za potrebe članka 89. stavka 3. te uredbe trebao bi biti 1. veljače 2023. kako bi se omogućilo dovoljno vremena za podnošenje zahtjeva za odobrenje u skladu s člankom 89. stavkom 3. drugim podstavkom te uredbe,
                  
               DONIJELA JE OVU UREDBU:
         
            Članak 1.
            Prilog I. Uredbi (EU) br. 528/2012 mijenja se u skladu s Prilogom ovoj Uredbi.
         
         
            Članak 2.
            Za potrebe članka 89. stavka 3. Uredbe (EU) br. 528/2012 datum odobrenja kalijeva sorbata za vrstu proizvoda 6 jest 1. veljače 2023.
         
         
            Članak 3.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 10. ožujka 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 167, 27.6.2012., str. 1.
         
         
            (2)  Delegirana uredba Komisije (EU) br. 1062/2014 оd 4. kolovoza 2014. o programu rada za sustavni pregled svih postojećih aktivnih tvari sadržanih u biocidnim proizvodima iz Uredbe (EU) br. 528/2012 Europskog parlamenta i Vijeća (SL L 294, 10.10.2014., str. 1.).
         
            (3)  Mišljenje Odbora za biocidne proizvode o zahtjevu za odobrenje aktivne tvari: kalijev sorbat, vrsta proizvoda: 8, ECHA/BPC/37/2014, doneseno 4. prosinca 2014.
         
            (4)  Direktiva 98/8/EZ Europskog parlamenta i Vijeća od 16. veljače 1998. o stavljanju biocidnih pripravaka na tržište (SL L 123, 24.4.1998., str. 1.).
         
            (5)  Provedbena uredba Komisije (EU) 2015/1729 оd 28. rujna 2015. o odobrenju kalijeva sorbata kao postojeće aktivne tvari za uporabu u biocidnim proizvodima za vrstu proizvoda 8 (SL L 252, 29.9.2015., str. 24.).
      
      
         
            PRILOG
            U Prilogu I. Uredbi (EU) br. 528/2012 u kategoriji 6. Popisa aktivnih tvari iz članka 25. točke (a) dodaje se sljedeći unos:
            
                        
                           Broj EZ
                        
                     
                     
                        
                           Naziv/skupina
                        
                     
                     
                        
                           Ograničenje
                        
                     
                     
                        
                           Napomena
                        
                     
                  
                        „246-376-1
                     
                     
                        Kalijev (E,E)-heksa-2,4-dienoat (kalijev sorbat)  (*1)
                        
                     
                     
                        Najmanji stupanj čistoće aktivne tvari  (*2): 990 g/kg
                     
                     
                        CAS br. 24634-61-5
                     
                  
               (*1)  Za potrebe članka 89. stavka 3. datum odobrenja kalijeva sorbata za vrstu proizvoda 6 jest 1. veljače 2023.
            
               (*2)  Čistoća navedena u ovom stupcu bila je najmanji stupanj čistoće ocijenjene aktivne tvari. Aktivna tvar u proizvodu stavljenom na tržište može biti jednake ili različite čistoće ako je dokazano da je tehnički ekvivalentna ocijenjenoj aktivnoj tvari.”